സ്ട്രേഞ്ചർ തിങ്‌സ്

ലഘുചിത്രം|സ്‌ട്രെൻജർ തിങ്സ് സീസൺ 5-ന്റെ ലോഗോ(ചിഹ്നം)

**സ്ട്രേഞ്ചർ തിങ്സ്** ഒരു അമേരിക്കൻ സയൻസ് ഫിക്ഷൻ-ഹൊറർ വെബ് പരമ്പരയാണ്. ഡഫർ ബ്രദേഴ്സ് എന്ന് അറിയപ്പെടുന്ന മാറ്റ് ഡഫറും റോസ് ഡഫറും ചേർന്ന് രചന, നിർമ്മാണം, സംവിധാനം എന്നിവ നിർവഹിച്ച്, നെറ്റ്ഫ്ലിക്സ് അവതരിപ്പിച്ച ഒരു പരമ്പരയാണ് ഇത്‌. ജൂലൈ 2016ൽ പുറത്തിറങ്ങിയ ആദ്യ സീസണിൽ വിനോന റൈഡർ , ഡേവിഡ്‌ ഹാർബർ, ഫിൻ വൂൾഫ്ഹാർഡ് , മില്ലി ബോബി ബ്രൗൺ, ഗറ്റൻ മാതറാസ്സോ, കേലബ് മക്ലോഗ്ലിൻ, നടാലിയ ഡയർ, ചാർലി ഹെയ്ടൺ, കാര ബുവോനൊ, മാത്യൂ മൊഡിൻ, നോഹ ഷ്നാപ്പ്, ജോ കീറി തുടങ്ങിയവർ അഭിനയിക്കുന്നു. രണ്ടാം സീസണിൽ ഷ്നാപ്പ്, കീറി എന്നിവർക്ക് കുറച്ചുകൂടി പ്രാധാന്യമുള്ള വേഷങ്ങൾ നൽകുകയും, സേഡി സിങ്ക്, ഡാക്രേ മോൺഗോമറി, ഷോൺ ആസ്റ്റിൻ, പോൾ റൈസർ തുടങ്ങിയവരെ പുതുതായി അവതരിപ്പിക്കുകയും ചെയ്തു.

1980 കളിൽ ഇന്ത്യാനയിലെ സാങ്കൽപ്പിക പട്ടണമായ ഹോക്കിൻസിലാണ് കഥ നടക്കുന്നത്. പട്ടണത്തെ ചുറ്റിപ്പറ്റി നടക്കുന്ന ചില വിചിത്രമായ സംഭവങ്ങളെ തുടർന്ന് ഒരു ബാലൻ  അപ്രത്യക്ഷമാകുന്നു. തുടർന്ന് അവന്റെ അമ്മ, സഹോദരൻ, സുഹൃത്തുക്കൾ എന്നിവർ ചേർന്ന് നടത്തുന്ന അന്വേഷണവും,അതിനു അമാനുഷിക സിദ്ധിയുള്ള ഒരു പെൺകുട്ടി നൽകുന്ന സഹായവുമാണ് ആദ്യ സീസണിലെ ഇതിവൃത്തം. സ്ട്രേഞ്ചർ തിങ്‌സ് 2 എന്നു പേരിട്ട രണ്ടാം സീസൺ, ആദ്യ പരമ്പരയിലെ കാലഘട്ടത്തിന് ഒരു വർഷത്തിന് ശേഷം നടക്കുന്ന സംഭവങ്ങളിൽ ശ്രദ്ധ കേന്ദ്രീകരിക്കുന്നു.

അമാനുഷിക ഘടകങ്ങൾ ഉൾപ്പെട്ട ഒരു അന്വേഷണാത്മക പരമ്പര എന്ന നിലയിൽ ആണ് നിർമാതാക്കളായ ദഫർ ബ്രദേഴ്‌സ് സ്ട്രേഞ്ചർ തിങ്സ് വികസിപ്പിച്ചിരിക്കുന്നത്. 1980 കളിൽ നടക്കുന്നത് ആയി ചിത്രീകരിച്ച പരമ്പരയിൽ ആ കാലഘട്ടത്തിലെ ജനപ്രിയ സാംസ്കാരിക ഘടകങ്ങൾ നിരവധി ഉൾപ്പെടുത്തിയിട്ടുണ്ട്. സ്റ്റീവൻ സ്പീൽബർഗ്, ജോൺ കാർപ്പെന്റർ, സ്റ്റീഫൻ കിങ് തുടങ്ങിയ പ്രമുഖരുടെ ആ കാലഘട്ടത്തിലെ ചലച്ചിത്ര, സാഹിത്യസൃഷ്‌ടികൾ പരമ്പരയ്ക്ക് ഒരു പ്രചോദനമായിട്ടുണ്ട്.

2016 ജൂലൈ 15ന് പരമ്പരയുടെ ആദ്യ സീസൺ നെറ്റ്ഫ്ലിക്സ് അവതരിപ്പിച്ചു. അഭിനയം, ശബ്ദലേഖനം, സംവിധാനം, രചന, കഥാപാത്രങ്ങൾ എന്നിവയുടെ മികവിന് സ്ട്രേഞ്ചർ തിങ്സ് നിരൂപകപ്രശംസ നേടി. ധാരാളം അവാർഡുകളും നാമനിർദ്ദേശങ്ങളും പരമ്പര നേടി. മികച്ച പരമ്പരയ്ക്കുള്ള അവാർഡ് ഉൾപ്പെടെ 18 പ്രൈം ടൈം എമ്മി അവാർഡ് നാമനിർദ്ദേശങ്ങൾ ആ വർഷം പരമ്പര നേടി. 2016 ആഗസ്റ്റ് 31 ന് ഒമ്പത് ഭാഗങ്ങളുള്ള രണ്ടാം സീസൺ പ്രഖ്യാപിച്ചു. 2017 ഒക്ടോബർ 27 ന് രണ്ടാം സീസൺ നെറ്റ്ഫ്ലിക്സിൽ പ്രദർശനം ആരംഭിച്ചു. തുടർന്ന്‌
മൂന്നാം ഭാഗം	ജൂലൈ 4, 2019ലും (8 എപ്പിസോഡുകൾ), 4ാം ഭാഗം	മെയ്‌ 27, 2022ലും (9 എപ്പിസോഡുകൾ) അവസാനഭാഗമായ 5ാം സീസൺ മൂന്നു വാല്യങ്ങളിലായും (8 എപ്പിസോഡുകൾ) 2025 പുറത്തിറക്കി. 

ലഘുചിത്രം|അഭിനേതാക്കൾ

## അഭിനേതാക്കളും കഥാപാത്രങ്ങളും

* വിനോന റൈഡർ - ജോയ്സ് ബയേഴ്‌സ്, വിൽ ബയേഴ്‌സിന്റെയും ജോനാഥൻ ബയേഴ്‌സിന്റെയും അമ്മ. 

* ഡേവിഡ് ഹാർബർ - ജിം ഹോപ്പർ, ഹോക്കിൻസ് പോലീസ് വകുപ്പിന്റെ തലവൻ. 

* ഫിൻ വൂൾഫ്ഹാർഡ് - മൈക്ക് വീലർ, കാരെൻ വീലറുടെയും ടെഡ് വീലറുടെയും മകനും നാൻസി വീലറുടെ സഹോദരനും, വിൽ ബയേഴ്‌സിന്റെ മൂന്ന് സുഹൃത്തുക്കളിൽ ഒരാളും. 

* മില്ലി ബോബി ബ്രൗൺ - ജേൻ ഐവ്സ് /ഇലവൻ, അമാനുഷികസിദ്ധിയുള്ള ഒരു പെൺകുട്ടി. ഹോക്കിൻസ് ലാബിൽ നിന്നു രക്ഷപ്പെട്ട അവൾ പിന്നീട് മൈക്ക്, ഡസ്റ്റിൻ, ലൂക്കസ് എന്നിവരുമായി സുഹൃത്തുക്കളാകുന്നു.  

* ഗാറ്റെൻ മറ്ററാസ്സോ - ഡസ്റ്റിൻ ഹെൻഡേർസൺ, വിൽ ബയേഴ്‌സിന്റെ സുഹൃത്ത്. 

* കാലെബ് മക്ലോലിൻ - ലൂക്കസ് സിൻക്ലെയർ, വിൽ ബയേഴ്‌സിന്റെ സുഹൃത്ത്. ഇലവനെ ആദ്യം സംശയിക്കുമെങ്കിലും പിന്നീട് ചങ്ങാത്തം കൂടുന്നു. 

* നടാലിയ ഡയർ - നാൻസി വീലർ, കാരെൻ വീലറുടെയും ടെഡ് വീലറുടെയും മകൾ. മൈക്ക് വീലറുടെ മൂത്ത സഹോദരിയും സ്റ്റീവ് ഹാരിങ്ടണിന്റെ കാമുകിയും.

* ചാർളി ഹീറ്റൺ - ജോനാഥൻ ബയേഴ്‌സ്, വിൽ ബയേഴ്‌സിന്റെ മൂത്ത സഹോദരനും ജോയ്സ് ബയേഴ്‌സിന്റെ മകനും. 

* കാര ബുഓണോ - കാരെൻ വീലർ, നാൻസി, മൈക്ക്, ഹോളി എന്നിവരുടെ അമ്മ. 

* മാത്യു മോഡീൻ - മാർട്ടിൻ ബ്രെന്നർ, ഹോക്കിൻസ് ലബോറട്ടറിയുടെ നിയന്ത്രണചുമതലയുള്ള ശാസ്ത്രജ്ഞൻ. 

* നോഹ ഷ്നാപ്പ് - വിൽ ബയേഴ്‌സ്, ജോനാഥൻ ബയേഴ്‌സിന്റെ ഇളയ സഹോദരനും ജോയ്സ് ബയേഴ്‌സിന്റെ മകൻ. 

* സേഡി സിങ്ക് - മാക്സിൻ “മാക്സ്” മേയ്ഫീൽഡ് /മാഡ് മാക്സ് ബില്ലിയുടെ രണ്ടാനമ്മയുടെ മകൾ. 

* ജോ കീറി - സ്റ്റീവ് ഹാരിങ്ടൺ, നാൻസി വീലറുടെ ബോയ് ഫ്രണ്ട്. 

* ഡാക്രെ മോണ്ട്ഗോമറി - ബില്ലി ഹാർഗ്രോവ്, മാക്സിന്റെ അർഥസഹോദരൻ. 

* ഷോൺ ആസ്റ്റിൻ - ബോബ് ന്യൂബി,  ജോയ്‌സിന്റെ ബോയ് ഫ്രണ്ട്. ജോയ്‌സിന്റെയും ഹോപ്പറുടെയും സ്‌കൂളിലെ സഹപാഠി. 

* പോൾ റെയ്സർ -  സാം ഓവൻസ്, ബ്രെന്നെർക്ക് ശേഷം ഹോക്കിൻസ് ലബോറട്ടറിയുടെ നിയന്ത്രണചുമതല ഏറ്റെടുത്ത ഉദ്യോഗസ്ഥൻ.

## എപ്പിസോഡുകളുടെ പട്ടിക
### സീസൺ ഒന്ന് (2016)

## പ്രേക്ഷകരുടെ പ്രതികരണം
നെറ്റ്ഫ്ലിക്സ് ഒരിക്കലും അവരുടെ ഒറിജിനൽ പരമ്പരകളുടെ കാഴ്ചക്കാരുടെ എണ്ണം വെളിപ്പെടുത്തുന്നില്ല. അതിനാൽ സിംഫണി ടെക്നോളജി ഗ്രൂപ്പ് എന്ന കമ്പനി  ഉപഭോക്താക്കളുടെ ഫോണിൽ ഇൻസ്റ്റോൾ ചെയ്ത ഒരു സോഫ്റ്റ്‌വെയർ മുഖേന പ്രോഗ്രാമിന്റെ ശബ്ദം വിശകലനം ചെയ്ത് വിവരങ്ങൾ ശേഖരിച്ചു. സിംഫണി ശേഖരിച്ച വിവരങ്ങൾ അനുസരിച്ച്, പുറത്തിറങ്ങി ആദ്യ 35 ദിവസത്തിനുള്ളിൽ, സ്ട്രേഞ്ചർ തിങ്‌സ് അമേരിക്കയിൽ 18-49 വയസ്സിനിടയിൽ പെട്ട  14.07 ദശലക്ഷം പേര് കണ്ടതായി പറയുന്നു. ഇതോടെ ഫുള്ളർ ഹൗസിന്റെ  ഒന്നാം സീസണിനും  ഓറഞ്ച് ഈസ് ദി ന്യൂ ബ്ലാക്കിൻ്റെ നാലാം സീസണിനും ശേഷം യു.എസിൽ ഏറ്റവും കൂടുതൽ കണ്ട മൂന്നാമത്തെ നെറ്റ്ഫ്ലിക്സ് ഒറിജിനൽ പരമ്പരയായി സ്ട്രേഞ്ചർ തിങ്‌സ് മാറി.

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ

* 
* 
* 

വർഗ്ഗം:നെറ്റ്ഫ്ലിക്സ് ഒറിജിനൽ പരമ്പര
വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ
വർഗ്ഗം:അമേരിക്കൻ ടെലിവിഷൻ പരമ്പരകൾ